गितिललोर गांव में ग्राम सभा का हुआ आयोजन
नोवामुंडीतहसील के तहत गितिललोर गांव में गुरुवार को ग्राम सभा हुई। इसमें ग्रामीणों ने विचार-विमर्श के बाद सर्वसम्मति से गांव के शिक्षित युवक रेकोंडा हेंब्रम को नया मुंडा चुना। इसकी अध्यक्षता गांव के मागे परब के दिऊरी मुरलुंग हेंब्रम ने की। ग्राम सभा में 75 महिला पुरुष मौजूद थे। ग्रामीण मुंडा का चयन मानकी मुंडा संघ नोवामुंडी प्रखंड कमिटी के अध्यक्ष गंगाधर लागुरी की देख रेख में किया गया। मौके पर ग्रामीणों को संबोधित करते हुए लागुरी ने कहा कि टाटा स्टील माईंस नोवामुंडी से विस्थापित नोवामुंडी अंचल के राजस्व गांव कोडता से विस्थापित गांव के लोग ओड़िशा के मसुरीबेड़ा, मुर्गा और गितिललोर में आकर बसे हैं। यहां के ग्रामीण गांव में मुंडा नहीं रहने के चलते करीब 65-70 सालों से उपेक्षित जीवन जी रहे हैं।
इससे जमीन से संबंधित काम तो ठप है, साथ ही छात्र छात्राओं के जाति, आय आवासीय प्रमाण पत्रों को प्रज्ञा केंद्रों से निर्गत कराने में कठिनाई का सामना करना पड़ रहा है। यह गांव सरकारी सुविधाओं से भी वंचित हैं। मौके पर बाईरा हेंब्रम, नारा हेंब्रम, प्रेम हेंब्रम, सुखराम हेंब्रम, मतियस हेंब्रम, रोया हेंब्रम, सुनील हेंब्रम माटिया हेंब्रम समेत काफी संख्या में गांव के महिला पुरुष उपस्थित थे।
hin_Deva hin_Deva hin_Deva